Vivara

Vivara uhartea () Campaniar uhartedian aurkitzen den uharte txiki da, Procida uharteari loturik dagoena. Ez da inor bizi Vivaran eta gaur egun Natura Erreserba izendaturik dago.

 Geografia 
Ilgora itxura du. Napoli ondoko Campi Flegrei eskualdea osatzen zuen antzinako krater erraldoi baten hondarra da. Procida uhartearen hego-mendebaldean aurkitzen da. Erromatarren garaian uharte biak lotuta zeuden baina tarteko zatia desagertu egin da eta gaur egun oinezkoentzako zubi batek lotzen ditu.

Vivarak 35,63 hektareatako azalera du eta 3 kilometro eskaseko perimetroa. Uhartea malkartsua da eta erdian duen mendilerroak 110 metrotako altuera du puntu garaienean.

 Historia 
Indusketa arkeologikoek erakutsi dute Brontze Aroan populaturik egon zela. Garaiko merkataritza puntu bat izan zela pentsatzen da, izan ere kostalean 18 metrotako sakoneran urperaturik arrantzarako egiturak aurkitu baitira.

1681ean mendilerroko gailurraren lautadan eraikin batzuk altxatu ziren; etxe kolonial bat, jauregi bat, dorre txiki bat eta ikuilua. XVIII. mendearen erdialdera Karlos III.a Espainiakoak harentzako ehiza erreserba egin zuen eta horretarako faisaiez, untxiz eta orkatzez populatu zuen uhartea.

1818an Procidako udalaren esku gelditu zen eta ondoren jabetza pribatua izan bazuen ere berriz Procidara itzuli eta gaur egun Campania eskualdeak alokaturik dauka Natura Erreserba kudeatzeko.

 Azpiegitura 
1957an oinezkoentzako zubi bat eraiki zen Procida eta Vivara artean. Ischia uhartera doan akueduktoa ere igarotzen da zubi horretatik.

 Iruditegia 

 Erreferentziak 

 Kanpo estekak 
 Syros uharteko webgune ofiziala

Kategoria:Italiako uharteak
Kategoria:Campaniar uhartedia